

**„Velünk élő Petőfi”**

**SZAKMAI BESZÁMOLÓ**

**Támogatás megnevezése:** Nemzeti Kulturális Alap, Petőfi 200 Ideiglenes kollégium

**Azonosítószáma: 690125/36**

**Címe: „Velünk élő Petőfi”**

**Támogatási összeg:** 1 000 000 Ft

**Időpont:** 2022-04-01 - 2023-10-31

**Helyszín:** Kisfaludy Sándor Művelődési Központ, Könyvtár és Emlékház

**Program célja: Petőfi és Kisfaludy** költészetének emlék állítása. Hagyományteremtés, helyi identitás erősítése a térség lakosságával, a fiatalokban a múlt ápolásának, megőrzésének erősítése, a népi, nemzeti gyökerek, a magyarságtudat, és a haza iránti szeretet elmélyítése.

A helytörténeti ismeretek szélesebb körben való megismertetése, az intézményeink, iskoláink, civil szervezeteink együttműködésének szorosabbra fűzése, alkalmak teremtése az értékteremtő kulturális, művészeti alkotások bemutatására és a közös élmények szerzésére.

PROGRAMOK

**2023. március 15.**

**Velünk élő Petőfi rajzpályázat és kiállítás**

**Ünnepi kishuszár toborzó- családi program szervezése -HUSZÁROS 4PRÓBA**

A pályázat keretében **„Velünk élő Petőfi” címmel** rajzpályázatot hirdettünk. Március 15-én a nyílt a Petőfi rajzpályázatunk tárlata és az ünnepi megemlékezést színesítettük egy családi programmal. Interaktív programként gyerekeknek, családoknak 4 próbát kellett teljesíteniük, hogy ünnepélyes keretek között, a Balatonfelvidéki Radetzky Huszár Egyesület huszárjai, Capári Róbert vezetésével tiszteletbeli kishuszárrá avassák őket.

A rajzpályázatra szép számmal érkeztek óvodások és általános iskolások által készített rajzok.


A művelődési központ aulában kackiás bajszú huszár menekült az ellenség ágyugolyói elől, de mindhiába, mert a gyerekek hamar foglyul ejtették. A tábori kórházban a csatában szerzett - Hegedüs Mónika által nagyon élethűen felfestett - sebeket látták el a kishuszár jelöltek, az emeleti olvasóteremben pedig saját készítésű kishuszárokkal bővült a huszársereg. Az utolsó próbán a kishuszár legények fejére csákó, kezükbe kard, a leányok fejére párta került és alaki kiképzésen bizonyították rátermettségüket.

Sok kishuszárt avattunk, sokan tették le a huszáresküt, melyben ígérték, hogy hazájukat minden körülmények között megvédik.

**Elszámolt költségek:** papír huszárcsákók, párták, fakardok, makramé és pamutfonalak.















**2023. április 12.**

**Közös versmondás és Versünnep szervezése**

Kisfaludy Sándor Művelődési Központ emeleti olvasótermében került megrendezésre a HIMFY szavalóverseny, ahol a kiírás alapján Petőfi és Kisfaludy versek voltak fókuszban. Nagy örömmel tapasztaltuk, hogy egyre népszerűbb a fiatalok között az előadóművészet ezen műfaja. Sümeg határait is sikerült túllépnünk, hisz vendég versmondók is emelték a rendezvény színvonalát. A 4 főből álló szakmai zsűrinek igencsak megnehezítették a munkáját a felkészült fiatalok, remek verseket hallhattunk professzionális művészi tolmácsolásban.

Három kategóriában oszthattunk díjakat, ismét "Kisfaludy Sándor kedvence "Szegedy Róza kedvence ",Kisfaludy Károly kedvence" címmel illetve könyvutalványokkal jutalmaztuk a győzteseket. Ám itt mindenki győztes volt, ahogy Németh István Péter tapolcai költő a zsűri tagja megfogalmazta.

**"VELÜNK ÉLŐ PETŐFI" - közös versmondás Sümegen**


A Petőfi 200 és a Költészet napja alkalmából Petőfi Sándor költeményének elszavalására hívtunk mindenkit. A "villámcsődületen" közös verseléssel ünnepeltük a verset, Szabó Tibor Márkkal szavaltuk közösen a Honfidalt.

A közös versmondáson nem csak az iskolák diákjai, hanem a közösségünk tagjai és vidéki – tapolcai – színjátszók is ellátogattak.

A Közösségi megmozdulás felvételeit és a videót az EUROMEDIA DIGITÁLIS HANGSTÚDIÓ csapata készítette.

**Video:** [**https://www.youtube.com/watch?v=-1kSAFSE4hM**](https://www.youtube.com/watch?v=-1kSAFSE4hM)

**Elszámolt költségek:** könyvutalványok, hangosítás, videofelvétel, drónfelvétel és kisfilm készítése











**2023. május 28.**

**Anyám tyúkja játszóház szervezése**

A rendezvényen a gyermekeké és családoké volt a főszerep.

A támogatásból szerveztük meg az Anyám tyúkja – népi játszóházat, ahol természetes anyagokból készült kültéri játékok várták a kicsiket és nagyokat egyaránt. Kézműveskedni is lehetett a papírfonó és makramé szakkör tagjaival.

Sokan részt vettek a programon, hiszen a játszóházon kívül volt Jógakaland, íjászat, arcfestés.

A kültéri színpadon felléptek kedvenc táncosaink. Az Acro Dance Akrobatikus Rock and Roll Sporttánc Egyesület tagjai, a sümegi, sümegcsehi, gógánfai és tapolcai táncosok és a Broadway Táncegyüttes utánpótlás csoportja, Gyöngyözön zenekar, Tranzit Zenekar és Farkas Szabina

Az Aktív nagyik több mint 7 kg lisztből sütötték, házi készítésű lekvárral, kakaóval és fahéjjal töltötték fáradhatatlanul a palacsintákat. Sok száz palacsinta készült a jóvoltukból és mind egy szálig elfogyasztásra is került a látogatóink örömére.

**Elszámolt költségek:** Anyám tyúkja játszópark szervezése, Anyám tyúkja népi fa játszópark szervezése











**2023. június 24.**

**Petőfi versszínház szervezése**

A Múzeumok éjszakáján szervezett közösségi rendezvényen közreműködött a a Szegedy Róza női kar francia dallamokkal. Mérnyei Emília, Szenegálról szóló fotókiállítása és élménybeszámolója.

Turek Miklós Versszínház, Petőfi előadása A szőlőszem címmel. Az előadást a NKA – Petőfi 200 program támogatta. Nagyon jól sikerült, színvonalas programot láttunk, méltó a Petőfi 200 évünkhöz.









**Eredmények:**

A támogatásból megvalósított programok lehetőséget adtak arra, hogy népszerűsítsük a költészetet, Petőfi és Kisfaludy Sándor munkásságát. Több célcsoportot érintettünk, bevontunk, így lehetőség nyílt értékes programokon keresztül a generációk közös élményszerzésére, a szabadidő hasznos eltöltésre, olvasás és a versek népszerűsítésére, közösségépítésre és az élethosszig tanuláshoz való hozzáféréshez. Erősítettük a kapcsolatunkat az oktatási intézmények között.

Méltón ünnepeltük Petőfi Sándor születésének 200. évfordulóját.

**Média megjelenések**

Sümeg és Vidéke újság 2023. 08.

[https://hirhid.hu/cikk/148-fotopalyazat-indul-petofi-sandor-szuletesenek-200-evfordulojaalkalmabol](https://hirhid.hu/cikk/148-fotopalyazat-indul-petofi-sandor-szuletesenek-200-evforduloja-alkalmabol) <https://likebalaton.hu/telepules/sumeg/hireink/palyazz-te-is-sumeg-szepsegeivel-271897/><https://www.hirstart.hu/hk/20230304_a_het_verse_babits_mihaly_petofi_koszor><https://sumeginfo.hu/esemenyek-sumeg/velunk-elo-petofi-rajzpalyazat><https://www.veol.hu/helyi-kozelet/2023/03/petofi-kiallitas-gyermekrajzokbol><https://www.veol.hu/helyi-kozelet/2023/03/kishuszarok-nagy-eskuje-a-szinpadon><https://www.veol.hu/helyi-kultura/2023/04/kolteszet-napi-szavaloverseny-2>

[https://www.manoprogram.hu/rendezvenynaptar/programok-a-terkepen/event/5783-gyermeknapsumeg-2023](https://www.manoprogram.hu/rendezvenynaptar/programok-a-terkepen/event/5783-gyermeknap-sumeg-2023) <https://sumeginfo.hu/esemenyek-sumeg/gyereknap-sumegen><https://www.veol.hu/helyi-kultura/2023/06/foto-vers-enek-borral-es-pogacsaval><https://www.veol.hu/helyi-kozelet/2023/06/a-vasarnap-a-gyerekekrol-szolt-sumegen><https://sumegiprogramok.hu/palyazatok/>

**Arculati elemek használata**

A print és az online kreatívokon megjelenítettük az NKA logót.

A sumegiprogramok.hu oldalon és a <https://www.facebook.com/kisfaludymk> oldalon népszerűsítettük a programot.

Készítettünk fotódokumentációt.

A rendezvényen arculati táblát használtunk.

Sümeg, 2023. 10. 26.

Oszkai Réka Viola